recursal/SuperWikiNEXT-32B huggingface dataset:
Bell 429Krištof 06
**Krištof 06** alebo **Krištof 6** (pôvodne *Krištof 14*) je volací znak a všeobecne rozšírené označenie vrtuľníka a základne vrtuľníkovej záchrannej zdravotnej služby v Žiline. Nachádza sa v areáli Fakultnej nemocnice s poliklinikou v Žiline a obsluhuje severozápadné Slovensko.

Letecká záchranná služba bola v Žiline zavedená 1. júla 1991. Išlo o štrnástu stanicu leteckej záchrannej služby na území Česko-Slovenska, ktorú prevádzkoval štátny Slov-Air pomocou sovietskych vrtuľníkov Mil Mi-2. V roku 1992 začala leteckú službu zabezpečovať spoločnosť BEL AIR a v roku 1997 spoločnosť Regional Heli Service, ktorej k pôvodným Mil Mi-2 pribudli vrtuľníky Bell 206.

V súčasnej dobe (2013) je prevádzkovateľom žilinskej základne a vrtuľníka spoločnosť Air - Transport Europe (ATE), ktorá leteckú záchrannú službu prevzala 9. novembra 2009. Vrtuľníkovú záchrannú zdravotnú službu zabezpečovala prostredníctvom dvojmotorového vrtuľníka Agusta A109K2. Od roku 2013 pribúdali do záchranárskej flotily spoločnosti AIR – TRANSPORT EUROPE nové dvojmotorové vrtuľníky Bell 429, z ktorých jeden sa nachádza aj v Žiline. 

Pôvodný volací znak základne pri vzniku stanice v roku 1991 bol **Krištof 14**, ktorý sa zmenil po prevzatí služby spoločnosťou ATE. Po vzniku samostatného Slovenska sa zmenili volacie znaky väčšiny základní na území Slovenska.

Referencie
----------

1. ↑  LZS Žilina
2. ↑  Strediská LZS

Pozri aj
--------

* Vrtuľníková záchranná zdravotná služba
* Letecká záchranná služba v Česku

Externé odkazy
--------------

* Air - Transport Europe
* LZS v Žiline – historia na vrtuľníky.sk

Zdroj
-----

*Tento článok je čiastočný alebo úplný preklad článku Krištof 06 na českej Wikipédii.*

| * z
* d
* u
Vrtuľníková záchranná zdravotná služba |
| --- |
| Súčasné základne VZZS | 
* **Krištof 01** (Bratislava)
* **Krištof 02** (Banská Bystrica)
* **Krištof 03** (Poprad)
* **Krištof 04** (Košice)
* **Krištof 05** (Nitra)
* **Krištof 06** (Žilina)
* **Krištof 07** (Trenčín)

 |
| Zaniknuté základne VZZS | 
* **Krištof 10** (Nové Zámky)

 |
Indická vlajka
Vztýčená Indická vlajka
**Vlajka Indie** – tvoria ju tri vodorovné pásy: šafranová, biela a zelená. V bielom páse je modré koleso – čakra (slnko s lúčmi). Vlajka je podobná vlajke Nigeru, vlajke Írska a vlajke Pobrežia Slonoviny.

Historické súvislosti
---------------------

V 19. storočí založili Briti v Indii kolóniu a spravovali ju až do roku 1947, keď India získala nezávislosť. Vlajka vznikla práve počas zápasu o nezávislosť, ktorý viedol Mahatma Gándhí. Pôvodná britská kolónia sa rozdelila na dve nezávislé krajiny – prevažne hinduistickú Indiu a prevažne moslimský Pakistan.

Interpretácie
-------------

Šafranovo žltý pruh vlajky predstavuje hinduistickú vieru, zelený pruh zastupuje moslimov a biela na strednom pruhu je farbou mieru. 

Iná interpretácia vraví, že šafranová je farbou odvahy a obetovania, biela je farbou mieru a pravdy a zelená farbou viery a rytierskosti. Koleso v strede je starobylým znakom brahmanizmu. Nazýva sa aj *Dharma Chakra* (Koleso zákona) a jedným z atribútov boha Višnu. Jeho dvadsaťštyri vnútorných polí predstavuje počet hodín dňa, nekončiaci chod života a modrá farba kolesa je farbou mora a oblohy.

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Indie**

| * z
* d
* u
Vlajky ázijských krajín |
| --- |
| 
* Afganistan Afganistan
* Arménsko Arménsko
* Azerbajdžan Azerbajdžan
* Bahrajn Bahrajn
* Bangladéš Bangladéš
* Bhután Bhután
* Brunej Brunej
* Cyprus Cyprus
* Čína Čína
	+ Hongkong Hongkong
	+ Macao Macao
	+ Taiwan Taiwan
* Filipíny Filipíny
* Gruzínsko Gruzínsko
* India India
* Indonézia Indonézia
* Irak Irak
* Irán Irán
* Izrael Izrael
* Japonsko Japonsko
* Jemen Jemen
* Jordánsko Jordánsko
* Kambodža Kambodža
* Katar Katar
* Kazachstan Kazachstan
* Kirgizsko Kirgizsko
* Kórejská ľudovodemokratická republika Kórejská ľudovodemokratická republika
* Kórejská republika Kórejská republika
* Kuvajt Kuvajt
* Laos Laos
* Libanon Libanon
* Malajzia Malajzia
* Maldivy Maldivy
* Mjanmarsko Mjanmarsko
* Mongolsko Mongolsko
* Nepál Nepál
* Omán Omán
* Pakistan Pakistan
* Palestína Palestínske autonómne územia
* Rusko Rusko
* Saudská Arábia Saudská Arábia
* Singapur Singapur
* Spojené arabské emiráty Spojené arabské emiráty
* Srí Lanka Srí Lanka
* Sýria Sýria
* Tadžikistan Tadžikistan
* Thajsko Thajsko
* Turecko Turecko
* Turkménsko Turkménsko
* Uzbekistan Uzbekistan
* Vietnam Vietnam
* Východný Timor Východný Timor

 |  |
Rieka Dunaj ohraničuje územie zo severu.
**Karpatsko-balkanske planine** (slov. *Karpatsko-balkánske vrchy*) je sústava pohorí v strednej časti severného Balkánu. Zaberá priestor medzi Panónskou panvou s údolím Veľkej Moravy na západe, Rodopskou planinou na juhu, Dolnodunajskou nížinou na východe a Dunajom na severe. Tvoria ich horniny rôzneho veku a pôvodu, ako je pieskovec, vápenec a vulkanické horniny, ojedinele dosahujúce hrúbku 600 – 1000 metrov.

Všeobecná charakteristika
-------------------------

Povrchové a podzemné krasové útvary sú veľmi časté, aj keď nie rozsiahle. Z povrchových krasových javov sú zastúpené trhliny, závrty a krasové polia, doplnené o množstvo jaskýň (Resavska, Zlotska (Lazareva), Bogovinska, Ceremošnja, Dubočka, Ravanička). Planiny sú pokryté lesmi a pastvinami, v podzemí sa ukrývajú veľké zásoby hnedého a čierneho uhlia, medi, zlata i striebra. Karpatske (na severe) a Balkanske planine (na juhu) oddeľuje línia Ražanj (dolina Moravice) – Sokobanjska kotlina – Knjaževačka kotlina.

Planine
-------

Na území Karpatsko-balkánskych vrchov boli vytvorené 3 horské hrebene, oddelené kotlinami a údoliami riek. Vnútornú (západnú) časť tvoria pohoria Zviške, Homoljske, Beljanica, Kučajske, Rtanj, Ozren, Devica a Suva planina. Centrálnu časť tvoria celky Šomrda, Stol, Veliki Krš, Crni vrh, Tupužnica, Tresibaba a Svrljiške planine, vonkajšiu (východnú) časť tvoria pohoria Miroč, Veliki Greben, Deli Jovan i Stara planina. Táto časť má dĺžku asi 90 kilometrov a nachádza sa tu najvyšší vrchol celej sústavy i centrálneho Srbska, Midžur (2 169 m n. m.).

Údolia a rokliny
----------------

Vrchy sú rozdelené kotlinami a tiesňavami, ktorými vedú hlavné cesty. Najznámejšie kotliny sú: Zviždška (Kučevska), Homoljska (Žagubička), Crnorečka a Zaječarska. V balkánskej horskej oblasti sú to: Knjaževačka, Sokobanjska, Svrljiška, Belopalanačka, Zaplanjska i Pirotska. Medzi kotlinami je tiež viacero tiesňav, napríklad: Đerdapska, Čestobrodica a Sićevačka.

Donjopodunavska nizija
----------------------

Donjopodunavska nizija zahŕňa Negotinsku Krajinu i Ključ, v ohybe Dunaja v blízkosti Kladova. Negotinska Krajina sa nachádza v severovýchodnej časti Srbska, ohraničená Miročom i Deli Jovanom. Predstavuje najnižšiu, úrodnú a dobre upravenú kotlinu v Srbsku (28 m n. m.). Ključ sa nachádza v ohybe Dunaja pri Kladove, medzi roklinou Železné vráta, Miročom a riekou Vratnjanska. Negotinska Krajina i Ključ predstavujú dôležitý prvok hospodárskeho významu riečnej dopravy (Dunaj), rybárstva a vinohradníctva.

Pozri aj
--------

* Karpatske planine
* Rodopske planine

Zdroj
-----

* *Tento článok je čiastočný alebo úplný preklad článku Karpatsko-balkanske planine na srbskej Wikipédii.*

Súradnice: 44°19′51″S 21°58′22″V﻿ / ﻿44,330725°S 21,972656°V﻿ / 44.330725; 21.972656
Členské štáty OPEC
Sídlo OPEC vo Viedni
**Organizácia krajín vyvážajúcich ropu** (angl. skratka **OPEC** **O**rganisation of the **P**etroleum **E**xporting **C**ountries) bola založená v roku 1960, má sídlo vo Viedni a jej členské štáty sú: Alžírsko, Angola, Irak, Irán, Kuvajt, Líbya, Nigéria, Kongo, Rovníková Guinea, Gabon, Saudská Arábia, Spojené arabské emiráty, Venezuela. Indonézia v roku 2008 vystúpila z organizácie, pretože domácu spotrebu ropy už domáca produkcia nedokázala pokryť, avšak chce sa opäť stať členom, ak sa stane v budúcnosti vývozcom. Tieto členské štáty kontrolujú dve tretiny známych zásob ropy na Zemi. 

14. septembra 1960 sa na konferencií v Bagdade stretli zástupcovia 5 krajín, ktorých export ropy presahoval domácu spotrebu a založili OPEC. Základné stanovy organizácie boli prijaté v januári 1961 v Caracase, Venezuela. Zakladajúce štáty vytvorili kartel určujúci objem a spotrebu ropy, hlavne pomocou ťažobných kvót.

Predpokladá sa, že členovia OPEC-u tvoria 40% celkovej svetovej produkcie ropy a disponuje 2/3 svetových zásob ropy. V roku 1973 došlo k ropnému šoku, cena ropy sa štvornásobne zvýšila.


|  |  |
| --- | --- |
|  | Chemický portál |
Vlajka Kuby
Vlajúca vlajka Kuby
**Vlajka Kuby** má päť vodorovných pruhov (tri modré a dva biele), pri žrdi červený rovnostranný trojuholník a v ňom bielu päťramennú hviezdu.

Modré pruhy predstavujú tri vtedajšie departmenty, na ktoré bol ostrov rozdelený v dobe oslobodenia, biela farba čistotu a vznešený charakter úmyslov Kubáncov bojujúcich za nezávislosť, červený trojuholník pripomína tri ideály revolúcie – voľnosť, rovnosť a bratstvo, jeho farba krv preliatu za nezávislosť. Biela hviezda je hviezdou slobody.

Vlajka, nazývaná *La Estrella Solitaria* (*Osamelá hviezda*), vznikla roku 1849 v USA a je americkou vlajkou ovplyvnená. Od osamostatnenia Kuby v roku 1902 má oficiálny charakter. Na kubánskom území ju prvýkrát vztýčil generál Narciso López, keď sa 19. 5. 1850 po pristátí pri Cárdenase pokúsil o oslobodenie ostrova.

| * z
* d
* u
Vlajky krajín Severnej Ameriky |
| --- |
| 
* Antigua a Barbuda
* Bahamy
* Barbados
* Belize
* Dominika
* Dominikánska republika
* Grenada
* Guatemala
* Haiti
* Honduras
* Jamajka
* Kanada
* Kostarika
* Kuba
* Mexiko
* Nikaragua
* Panama
* Salvádor
* Spojené štáty
* Svätá Lucia
* Svätý Krištof a Nevis
* Svätý Vincent a Grenadíny
* Trinidad a Tobago

**Závislé územia a ďalšie teritória:**
* Americké Panenské ostrovy
* Anguilla
* Aruba
* Bermudy
* Britské Panenské ostrovy
* Grónsko
* Guadeloupe
* Holandské Antily
* Kajmanie ostrovy
* Martinik
* Montserrat
* Portoriko
* Saint Pierre a Miquelon
* Turks a Caicos

 |
**Karpatská kotlina** je pojem, ktorý je v (nielen v slovenskej, ale aj maďarskej) odbornej geologickej a geografickej literatúre (takmer) zhodný s termínom Panónska panva. 

V Maďarsku sa termín Karpatská kotlina (po maďarsky Kárpát-medence) veľmi často používa aj v širšom význame, a to ako súhrnné označenie pre Karpatskú kotlinu vo vyššie uvedenom význame (t.j. Panónsku panvu) a Karpaty, alebo (čo je takmer to isté) ako geografický „ekvivalent" územia bývalého Uhorska (vrátane Sedmohradska), teda Veľkého Maďarska. Maďarský geograf A. Hevesi, ktorý takéto širšie používanie dôrazne odmieta ako chybné, napríklad výslovne píše, že *v každodennom používaní* v Maďarsku Karpatská kotlina zahŕňa aj Karpaty, a to isté platí *stále častejšie* aj v dejepise a ekonómii a *aj keď zriedkavejšie, žiaľ na hanbu [dotknutých] aj v geografii*.

Pre pomery na Slovensku platí, že *v geovednej literatúre je termín Karpatská kotlina pomerne málo frekventovaný, ale v spoločensko-vednej oblasti sa vzhľadom na jeho historický, historicko-politický a ekonomický význam používa častejšie* a to často vo vyššie uvedenom širšom význame.

Referencie
----------

1. ↑  „Takmer" vyplýva z toho, že napr. v *Encyklopédii Slovenska* sú dva samostatné články, jeden o Panónskej panve a jeden o Karpatskej kotline. Definície tam ale znejú takmer identicky, konkrétne nasledovne: Karpatská kotlina je *sústava zníženín zovretých oblúkom Karpát, Álp a Dinaríd*, pričom na Slovensku sú týmito zníženinami Viedenská panva, Malá dunajská nížina a Veľká dunajská nížina. Panónska panva je *subsystém Alpsko-himalájskeho systému; veľká depresia zovretá Karpatmi, Dinármi a Alpami*, pričom na Slovensku sem patrí Viedenská kotlina, Malá dunajská kotlina a Veľká dunajská kotlina.
2. ↑  Hevesi, A.: A Kárpát-medence és a Kárpátok természetföldrajzi tájtagolásáról, 2001,
3. ↑  Karpatská kotlina. In:  *Encyklopédia Slovenska*. 1. vyd. Zväzok III. K – M. Bratislava : Veda, 1979. 656 s.
Děčínska Karosa C 956 v Prahe
**Karosa C 956**, známejšia pod obchodným názvom **Axer** je typ medzimestského autobusu vyrábaný v kooperácii s Irisbusom, ktorý koncepčne nadväzuje na typy Karosa C 954 a C 955. Je určený predovšetkým na diaľkové linky a zájazdy, výnimočne sa používa aj na prímestských linkách. Vyrábal sa v rokoch 2002 až 2006 a nahradil ho autobus Irisbus Arway.

Technické parametre
-------------------

Autobus sa vyznačuje lepenými oknami, aj keď väčšinou sa u autobusov Irisbus s lepenými oknami používa označenie "E" - *Evolution*. Väčšinou býva klimatizovaný. Zásadná zmena oproti predchádzajúcim typom je predný nárazník, kde hranaté svetlomety so smerovkami nahradili svetlomety v tvare malých krúžkov. Vystupovacie dvere môžu byť dvojkrídlové alebo jednokrídlové. Dvojkrídlové sú úzke alebo široké ako u mestských autobusov.

Dĺžka autobusu je 12 metrov (podtyp .1074) alebo 12.8 metra (podtyp .1076). Prvá verzia má dvere vpredu dvojkrídlové a vzadu dvojkrídlové alebo dvojkrídlové vpredu a vzadu jednokrídlové dvere.

| * z
* d
* u
Autobusy vyrábané podnikom Karosa (teraz Iveco Czech Republic) vo Vysokom Mýte |
| --- |
| 
* Škoda 706 RO
* Tatra 500 HB
* Karosa SB
* Karosa A 30

 |
| Mestské | 
* 706 RTO MTZ
* 706 RTO MEX
* ŠM 11
* B 731
* B 732
	+ B 732.1670 Legobus
* B 831
* B 832
* B 931
* B 932
* B 951
* B 952
* Citybus 12M
* Citelis 10.5M
* Citelis 12M
* Crossway LE
* Urbanway 12M
* Urbanway 10.5M
* Streetway 12M

 |
| Prímestské | 
* 706 RTO CAR
* ŠL 11
* C 733
* C 734
* C 735
* C 834
* C 835
* C 934
* C 935
* C 954
* C 955
* C 956 (Axer)
* Récréo
* Ares
* Crossway
* Récréo
* Crossway LE

 |
| Diaľkové | 
* 706 RTO LUX
* ŠD 11
* LC 735
* LC 736
* LC 737 (HD 11)
* LC 757 (HD 12)
* LC 936
* LC 937 (GT 11)
* LC 956
* LC 957 (HD 12)
* Arway

 |
| Kĺbové | 
* 706 RTO-K
* ŠM 16,5
* B 741
* C 744
* B 841
* B 941
* B 961
* C 943
* Citybus 18M
* Citelis 18M
* Urbanway 18M
* Streetway 18M

 |
| Karosa radu Š · Karosa radu 700 · Karosa radu 800 · Karosa radu 900 |
**Klavírna sonáta č. 14 cis-mol "Quasi una fantasia", Op. 27 č. 2** známa aj ako **"Sonáta mesačného svitu"** je dielo nemeckého skladateľa Ludwiga van Beethovena.

Sonáta, ktorú skladateľ dokončil v roku 1801, bola vydaná spolu s menej známou *Klavírnou sonátou č. 13 Es-dur* pod jedným opusovým číslom. Skladbu Beethoven venoval svojej žiačke, iba sedemnásťročnej Giuliette Guicciardi, ku ktorej ho viazali okrem učiteľských povinností i hlbšie city. Tu možno hľadať aj skutočné mimohudobné pozadie skladby, zatiaľ čo vžitý a odborníkmi často kritizovaný prívlastok "mesačného svitu" dostalo dielo až neskôr, na základe subjektívneho dojmu hudobného kritika a básnika Ludwiga Restallba, ktorému prvá veta skladby pripomínala svetlo mesiaca nad Luzernským jazerom. Pôvodný podtitul diela pochádzajúci od Beethovena je *"quasi una fantasia"*, čo naznačuje odklon od tradičnej pevne zviazanej stavby sonáty.

Prvá veta diela *Adagio sostenuto* je voľne plynúca a melancholická. Začína triolami pravej ruky s prvými dobami zdôraznenými basovými tónmi ľavej ruky:

Po týchto štyroch taktoch triolové frázy, ktoré tvoria základ celej vety, preberá ľavá ruka. Pravá ruka hrá tému založenú na osamotených tónoch, ktorá netypicky tvorí skôr akýsi sprievod k triolovej melódii. Druhá veta *Allegretto* v 3/4 takte je krátka a predstavuje akési intermezzo, ktoré rozjasňuje celú skladbu a neutrálne prepája ostro odlišujúce sa okrajové vety. Hlavná téma je nasledovná:

Záverečné *Presto agitato* je zvyčajne najdlhšou časťou skladby. Reflexívne trioly z prvej vety sú tu transformované na rýchle šesnástinové figúry. Objavujú sa už v prvých taktoch búrlivej hlavnej témy. Vedľajšia téma skôr vhodne doplňuje hlavnú, akoby s ňou kontrastovala. Vynikajúco vystavaná veta dnes rovnako ako za čias Beethovena vyvoláva v poslucháčovi veľké pohnutie a vzrušenie, no jej úspech závisí predovšetkým od technických a výrazových dispozícií interpreta. Dĺžka skladby je približne 15 minút.

Napriek tomu, že sám Beethoven si cenil mnohé svoje ďalšie sonáty viac, stala sa sonáta č. 14 už za jeho života veľmi populárnou a dnes ju môžeme označiť dokonca za akési synonymum klavírnej skladby. Prvá veta patrí medzi najznámejšie melódie klasickej hudby vôbec.
**Somnath Bharadwaj** (\* 1964) je indický teoretický fyzik. Jeho práca sa sústreďuje na teoretickú astrofyziku a kozmológiu.

Životopis
---------

Bharadwaj sa narodil v Indii, študoval na Indian Institutes of Technology v Kharagpure. Ph.D. získal na Indian Institute of Science. Potom pracoval vo výskumnom inštitúte Harish-Chandra Research Institute. Teraz je profesorom na IIT Kharagpur. Je známy pre svoj prínos k dynamike vzniku veľkých štruktúr.

V roku 2003 ho vybrali ako jedného z profesorov IIT, ktorých vyučovanie sa vysielalo na technologickom kanáli Eklavya.

Bharadwaj bol ako rečník pozvaný v roku 2005 na prestížne sympózium Indo-US Frontier of Science, ktoré organizuje National Academy of Sciences z USA, aby rečnil o vzniku galaxií.

Momentálne je členom redakcie Journal of Astrophysics & Astronomy vydávaného Indickou akadémiou vied.

Externé odkazy
--------------

* Web Somnath Bharadwaja v IIT
* Somnath Bharadwajove články na INSPIRE-HEP
* NASA ADS databáza článkov Somnatha Bharadwaja

Zdroj
-----


|  |  |
| --- | --- |
| Portal | Fyzikálny portálAstronomický portál |

*Tento článok je čiastočný alebo úplný preklad článku Somnath Bharadwaj na anglickej Wikipédii.*
***Spellcross: The Last Battle*** (*Spellcross: Poslední bitka)* je ťahová stratégia vytvorená slovenským štúdiom Cauldron a vydaná britskou spoločnosťou Sales Curve Interactive. Hra vyšla na PC platformu MS-DOS v roku 1997. Jedná sa o prvú hru, ktorá bola vytvorená v bývalom Česko-Slovensku. Hra vyšla v niekoľkých jazykových mutáciach a okrem češtiny vyšla aj v angličtine, poľštine či taliančine. Slovenský preklad však nikdy nevyšiel.

Príbeh
------

Na prelome tretieho tisícročia sa stala planéta Zem terčom neznámej invázie. Nepriatelia známi pod menom Other Side (Druhá strana) si nemilosrdne podrobili ľudstvo. Spoločne s ich príchodom na Zem sa vrátila aj mágia. Jedinou prekážkou medzi ich drtivým víťazstvom se stala čerstvo vytvorená Aliancia Zeme, ktorá spojuje bývalé armády doposiaľ všetkých slobodných krajín. Základom Aliance sa stali jednotky ustupujúce pred hordami Other side, tak ako aj vojská na nedotknuteľných územiach. Osud ľudstva teraz leží v rukách neochvejných vojakov Aliancie Zeme, ktorí sa vrhajú do boja proti hordám nebezpečných bytostí.

Hrateľnosť
----------

V úvode hry sa hráč prenesie do role Alexandra, mladého dôstojníka, ktorého prvoradou úlohou je bezpečne sa dostať s malým oddielom vojakov do tábora Aliancie Zeme. Cesta však vedie cez nebezpečné nepriateľské územie. Na začiatku má hráč k dispozícií len niekoľko typov pechoty a ľahkých vozidiel. Postupom v kampani sa však odomknú najrôznejšie výdobytky modernej vojenskej techniky –  od tankov a delostrelectva, cez bojové helikoptéry, až po sci-fi výzbroj.

Naproti moderne vybavenej pozemskej Aliancie pozostávajú jednotky Other Side z najrôznejších fantasy bytostí a príšer. Proti hráčom ovládanej technike budú bojovať zástupy Orkov, Elfov či nemŕtvych.

Hráč si na mape zvolí misiu a vyberie jednotky. V bojovom móde potom postupuje územím a hľadá nepriateľov, ktorých musí zničiť. Každá jednotka má určitý počet bodov, ktoré môže použiť na pohyb po mape alebo na útok. Po úspešne splnenej misii sa hráč vracia späť do taktického menu.

Kritika a predaje
-----------------

Hra bola z pohľadu kritiky úspešná, no kvôli takmer nulovému marketingu a malej konkurencieschopnosti popri vtedajšom prudko sa šíriacom trende 3D renderovanej grafiky sa Spellcross dočkal len slabej predajnosti a celkovo malej rozšírenosti.

Zdroje
------

1. ↑   *Podle mnohých nejlepší tahová strategie. Jak vznikal slovenský Spellcross* [online]. iDNES.cz, 2014-05-21, [cit. 2018-10-05]. Dostupné online.
2. ↑  *Manuál ke hře Spellcross: Poslední bitva*
3. 1 2 3  ŽIVÉ.SK. Spellcross: Poslední bitva. Slovenská klasika, ktorú možno nepoznáte. *Živé.sk*. Dostupné online [cit. 2018-10-05].
4. ↑  PFEIFER, Oto. Retro: Spellcross - československá klasika, otužená novinkami. *Doupe.cz*. Dostupné online [cit. 2018-10-05]. (po česky)
Klavírne trio
**Klavírne trio** je súbor troch hudobníkov hrajúcich na klavír, husle a violončelo. Spolu so sláčikovým kvartetom a klavírnym kvintetom patrí medzi najvýznamnejšie telesá komornej hudby. Dielo určené pre toto zoskupenie sa najčastejšie označuje taktiež ako klavírne trio.

Dejiny
------

Hoci už v období baroka vznikali malé zoskupenia klávesového nástroja a sláčikov,kalvírne trio v dnešnom zložení sa vykryštalizovalo až počas klasicizmu. Klávír bol v každej bohatšej domácnosti a hráči na sláčikové nástroje dosť rozšírení, trio bolo preto dostupné pre muzicírovanie v mešťanských domoch. S tým súvisel i dopyt po dielach určných pre toto teleso. So vzrastajúcov kvalitou skladieb rástli i nároky na vyspelosť hráčov. Od obdobia romantizmu sa triá uvádzajú už aj verejne na koncertoch komornej hudby.

Významné telesá
---------------

Hoci sa u klavírneho tria, na rozdiel od sláčikového kvarteta, častejšie využíva príležitostná zostava kvalitných hráčov (najmä pre účely nahrávok), existujú i klavírne triá ustáleného zloženia, ktoré sa úspešne etablovali na hudobnej scéne. Medzi najvýznamnejšie patria:

* Beaux Arts trio
* Dussek piano trio
* Eroica Trio
* Guarneri trio
* Florestan trio
* Trio di Trieste
**Štátna meštianska škola a vila riaditeľa** je budova v Nitre. Je pomerne málo známou avšak pozoruhodnou funkcionalistickou stavbou medzivojnového obdobia je budova pôvodnej štátnej meštianskej školy v Nitrianskej štvrti Číneš. S výstavbou budovy sa začalo v roku 1933 za prítomnosti vtedajšieho ministra školstva dr. Ivana Dérera a do užívania bola odovzdaná v roku 1937. Školu vtedy pomenovali „Jubilejná štátna meštianska obvodná škola". Po viacerých organizačných zmenách dostala škola 3. septembra 1973 nové meno – Základná škola Rudolfa Jašíka. Dnes, po roku 1989 dostala opäť svoje pôvodné meno – Základná škola kniežaťa Pribinu.

Budova je označená bronzovou tabuľou so stručným popisom kultúrnej pamiatky.

Architektonické riešenie
------------------------

Budova je viacpodlažným objektom, ktorý bol po svojom vzniku jednoduchosťou a modernosťou príkladom pre svoje okolie. Na čelnej strane budovy nad vchodom bola umiestnená freska od grafika Michala Bíru - motív robotníka a matky, ktorí dvíhajú ruky a matka zdvíha svoje dieťa k slnku. Štátny znak a umelecký nápis z kovu na priečelí budovy vytvoril nitriansky sochár Július Bartfay.

Objekt má asymetrický trojkridlový pôdorys, ktorý pripomína najslávnejšiu nemeckú školu - budovu Bauhausu, ktorú navrhol architekt Walter Gropius. Táto bola architektovou inšpiráciou aj pre čisté a bezozdobné tvary. Výnimočné je pri tejto stavbe tiež uplatnenie asymetrie sledovaním funkčných požiadaviek i výtvarný princíp, ktoré sú dovedené do dôsledkov. 

Vstup do tohto objektu sa nachádza netypicky na nároží – je orientovaný smerom k centru mesta, hlavné schodisko je otvorené do veľkého bočného vestibulu. Vpravo od vstupu vystupuje do popredia krídlo s telocvičňou. Učebne sú orientovane do dvora. Za školou postavili, podľa dobových zvyklosti, vilu pre riaditeľa – smerom k Wilsonovmu nábrežiu. Tato ma jednoduchú kubickú formu. Výrazným architektonickým prvkom je polkruhová markíza. V súčasnosti v nej sídli materská škôlka. Súčasťou celého komplexu bol aj robotnícky klub.

Základné údaje
--------------

* **Autor:** Oskar Singer
* **Adresa:** Andreja Šulgana 1, Nitra
* **Realizácia:** 1933-1934
* **Architektonický štýl:** funkcionalizmus
* **Status:** kultúrna pamiatka

Použitá literatúra
------------------

* Foltýn, L.: *Slovenská architektúra a Česká avantgarda 1918-1939*, Bratislava, SAS 1933
* Dulla, M. – Moravčíková, H. a i.: Architektonické diela 20. storočia na Slovensku. Architektúra & Urbanizmus, 30-36, 1998
* Dulla, M. – Moravčíková, H.: *Architektúra Slovenska v 20. storočí*, Bratislava, 2003
* Dulla, M.: *Slovenska architektúra od Jurkoviča po dnešok*, Bratislava, 2007

Súradnice: 48°18′42″S 18°05′27″V﻿ / ﻿48,311552°S 18,090786°V﻿ / 48.311552; 18.090786
Súradnice: 48°38′38″S 17°11′02″V﻿ / ﻿48,644°S 17,184°V﻿ / 48.644; 17.184

**Myjavská niva** je geomorfologický podcelok Borskej nížiny. Zaberá pás územia v okolí rieky Myjava.

Vymedzenie
----------

Podcelok leží v severnej časti Borskej nížiny, v blízkosti stredného a dolného toku rieky Myjava. Tvorí úzky pás územia a v rámci krajinného celku susedí na juhovýchode krátkym úsekom s Podmalokarpatskou zníženinou, na juhu s podcelkom Bor a Záhorské pláňavy. Západným smerom susedí Dyjsko-moravská niva, podcelok Dolnomoravského úvalu, na severozápade Gbelský bor. Severným smerom nadväzuje Chvojnická pahorkatina s podcelkami Unínska pahorkatina a Senická pahorkatina.

Osídlenie
---------

Územie popri Myjave patrí medzi stredne husto osídlené oblasti a ležia tu mestá Šaštín-Stráže a Senica, no tiež veľké obce ako Kúty či Borský Mikuláš.

Doprava
-------

Západným okrajom územia vedie diaľnica D2 i cesta I/2, smerom do Senice i cesta II/500. Do Česka vedie železničná trať Bratislava – Břeclav a z Kútov do Trnavy i železničná trať Kúty – Trnava.

Referencie
----------

1. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2018-09-02]. Dostupné online.
**Klaňanie troch kráľov** (tal. Adoriazione dei Magi) je názov pre nedokončený obraz renesančného umelca Leonarda da Vinci. Bol namaľovaný asi na desiatich drevených doskách, ktoré sú zlepené dohromady.

Na tomto obraze začal Leonardo pracovať vo Florencii v roku 1481 a nechal ho nedokončený v štádiu načrtnutia farieb keď sa nasledujúceho roku sťahoval do Milána. 

Umelec tu spracováva všeobecne známu kresťanskú tému, kedy novonarodenému Ježišovi sa prišli pokloniť traja mudrci z východu. Kompozične je dielo tvorené skupinou postáv a zvierat v popredí s pôvabne sediacou Pannou Máriou držiacou v lone Dieťa a trojicou klaňajúcich sa mužov. Máriina póza je jedným z Leonardových objavov a opakuje sa napr. pri postave sv. Anny na obraze *Svätá rodina so svätou Annou*, namaľovanej o štvrťstoročie neskôr. 

Pozadie scény tvorí polorozborená budova s dvoma zachovalými schodiskami a stromami rastúcimi na ruinách múrov. Zaujímavou postavou zachytenou na obraze je mladík v pravom dolnom rohu, ktorý pre diváka predstavuje akéhosi rozprávača deja a v ktorom, podľa mienky viacerých kunsthistorikov, Leonardo zvečnil sám seba.

Maľba je iba o málo viac ako náčrt, napriek tomu z nej možno vybadať tvorivý proces, blížiaci sa k definitívnemu dielu po dlhom čase prípravných štúdií. Na postavách *Klaňania troch kráľov* je možné postrehnúť akými hlbokými znalosťami anatómie a fyziológie ľudského tela Leonardo oplýval.

Zdroje
------

* kol. autorov, *Leonardo umělec a vědec*, Knižní klub, Praha, 2006
* M. Levey, *Stručné dejiny maliarstva*, Tatran, Bratislava, 1972

| * z
* d
* u
Dielo Leonarda da Vinci |
| --- |
| Maľby do r. 1480 | 
* Krst Krista
* Zvestovanie
* Portrét Ginevry de´Benci
* Madona Benois
* Madona s klinčekom
* Zvestovanie
* Svätý Hieronym
* Madona s granátovým jablkom

 | Autopotrét |
| Maľby po r. 1480 | 
* Klaňanie troch kráľov
* Madona v skalách
* Dáma s hranostajom

 |
| Maľby po r. 1490 | 
* Hudobník
* La Belle Ferronière
* Madona Litta
* Posledná večera
* Kmene stromov s vetvami, koreňmi a kameňmi

 |
| Maľby po r. 1500 | 
* Mona Líza
* Hlava ženy (La Scapigliata)
* Madona a Dieťa so svätou Annou a malým svätým Jánom
* Svätá rodina so svätou Annou
* Bakchus
* Svätý Ján Krstiteľ – Léda a labuť
* Bitka pri Anghiari
* Madona s vretenom

 |
| Štúdie | 
* Vitruviov muž
* Štúdie ľudského tela
* Štúdie prírody
* Technické nákresy
* Architektonické štúdie

 |
| Kódexy | 
* Codex Leicester
* Codex Arundel
* Codex Atlanticus
* Codex Trivulzianus
* Codex Hammer
* Madridské kódexy
* Forsterove kódexy

 |
**Brandholzit** je veľmi vzácny minerál kryštalizujúci v trigonálnej sústave, chemicky hydratovaný hydroxid horčíka a antimónu so vzorcom Mg[Sb5+(OH)6]2·6H2O. Je priehľadný alebo priesvitný, bezfarebný, biely, sivý so skleným leskom a charakteristickým ryhovaním určitých kryštálových plôch.

Lokality výskytu
----------------

### Slovensko

Na Slovensku sa nachádza len v Perneku (ložisko Krížnica) a Pezinku. V Perneku sa vyskytuje v asociácii so sírou, aragonitom, sadrovcom, senarmontitom a roméitom (?). Tu tvorí maximálne 3 mm veľké kryštály. Väčšie, priehľadné až priesvitné tabuľkovité kryštály bývajú väčšinou veľmi estetické a veľakrát izolovane narastené na hornine. Menšie (väčšinou do 1 mm), zakalené a sivé kryštály brandholzitu sa zvyknú zoskupovať do agregátov na ploche aj niekoľkých cm2. Momentálne najkrajšie a najbohatšie vzorky brandholzitu sa našli v Pezinku, kde sa nachádzajú až niekoľko mm veľké kryštály na plochách niekoľko desiatok cm2 v asociácii so sadrovcom.

### Svet

Okrem typovej lokality Brandholz (Fichtelgebirge, Bavorsko) v Nemecku sa našiel ešte na lokalite Goesdorf v Luxembursku.

Literatúra
----------

* Frost R. L. Čejka J. Sejkora J. Ozdín D. Bahfenne S. Keeffe E. C. 2009: Raman spectroscopic study of the antimonite mineral brandholzite Mg[Sb2(OH)12]•6H2O. *Journal of Raman Spectroscopy, 40, 11, 1907-1910.*
* Ozdín D. 2009: Brandholzit. *Ochrana prírody Slovenska, 4, 3. a 4. strana obálky.*
* Sejkora J. Ozdín D. Ďuďa R. 2010: The supergene mineral association with brandholzite from Pernek, Malé Karpaty Mountains, Slovak Republic. *Journal of Geosciences, 55 149-160.*
* Sejkora S. Ozdín D. Vitáloš J. Tuček P. Ďuďa R. 2004: Schafarzikit von Pernek, Revier Pezinok (Slowakei). *Lapis, 29, 12, 27-28 a 33-36 a 58.*

Iné projekty
------------

Commons
* Spolupracuj na Commons Commons ponúka multimediálne súbory na tému **Brandholzit**

Externé odkazy
--------------

* www.mindat.org brandholzit na mineralogickej databáze
**Plateosaurus** bol veľký a mohutný bylinožravý prosauropod. Žil pred 215 až 205 miliónmi rokov.

Pozostatky
----------

Tento z mnohých viac či menej kompletných kostier (vyše 100) a viacerých druhov známy dinosaurus patril medzi najhojnejšie dinosaury svojho času (podčiarkuje to aj rozšírenie nálezov jeho pozostatkov v Nemecku, Švajčiarsku, Anglicku, Švédsku, Grónsku a Francúzsku). Ide o prvého dinosaura, o ktorom vieme, že žil v čriedách, v ktorých pravdepodobne neustále migroval za potravou.

Znaky
-----

Rekonštrukcia plateosaura v postavení na zadných končatinách.
Plateosaurus disponoval dlhým krkom a chvostom, podobne ako iné vyspelé prosauropody. Zo sudovitého trupu mu vyrastali dlhé zadné končatiny, dvakrát také dlhé ako predné, ktoré boli síce krátke, no silné. Z piatich prstov predných končatín bol najväčší palec, kým krajné dva prsty zakrpateli. Na prvých troch prstoch boli veľké zahnuté pazúry, ktorými sa bránil a vyhrabával podzemné časti rastlín. Bol zrejme schopný bipédnej (dvojnohej) chôdze, pričom sa bežne dokázal vztýčiť na zadné končatiny počas spásania horných vetiev stromov.

Veľkosť
-------

Rast tela zástupcov rodu Plateosaurus podľa najnovších štúdií do značnej miery závisel od vonkajších podmienok. Niektoré prestali rásť už po dosiahnutí dĺžky 4,8 m. (najmenšie známe exempláre), kým iné dosahovali viac než dvojnásobnú veľkosť s váhou okolo štyroch až piatich ton. takýto typ rastu, hoci je typický pre plazy, nemusí znamenať, že plateosaury mali metabolizmus plazieho typu (ako argumentuje napr. Gregory Paul ).

Použitá literatúra
------------------

Sander, P. M. & N. Klein. 2005. *Developmental plasticity in the life history of a prosauropod dinosaur.* Science 310(5755):1800-1802.

Externé odkazy
--------------

* paleontológ G.S. Paul o metabolizme plateosaura (po anglicky)
Toto je článok o (legálnom aj nelegálnom) **sťahovaní (download) hudby**. 

K populárnym hudobným obchodom, ktoré ponúkajú sťahovanie alebo predaj digitálnych singlov a albumov patrí ITunes store, AmazonMP3, fairsharemusic, eMusic, Google Play, CD Universe, Kazaa, Nokia Music Store, Tune App, TuneTribe, a Xbox Music. Práva na stiahnutie sú však niekedy kódované prostredníctvom práv na sťahovanie Digital rights management, ktoré obmedzujú kopírovanie hudby alebo prehrávanie zakúpených skladieb na niektorých audio prehrávačoch. Väčšinou bývajú komprimované pomocou stratových kodekov (zvyčajne MPEG-1 Layer 3, Windows Media Audio, alebo AAC), ktoré znižujú veľkosť súboru a požiadavky na šírku pásma. Tieto hudobné prostriedky boli vytvorené ako odpoveď na vývoj technológií a potreby zákazníkov, ktorí chceli jednoduchý a rýchly prístup k hudbe.

Zdroj
-----

*Tento článok je čiastočný alebo úplný preklad článku Music download na anglickej Wikipédii (číslo revízie nebolo určené).*
**Internetový marketing** (iné názvy: **i-marketing, webový marketing, online marketing, elektronický marketing, e-marketing**) je skupina viacerých činností, praktík a postupov, ktoré sa snažia naplniť ciele získavať nových návštevníkov, udržať ich a ich návštevu premeniť na obchod. Internetový marketing je proces. Je to proces práce s dátami. Online marketing ako proces sa skladá z 9 krokov: *Analýza trhu* (1), *analýza konkurencie* (2), *analýza vlastnej webovej prezencie* (3). Na základe získaných dát nasleduje formulácia *marketingovej stratégie* (4), na základe ktorej je tvorený *marketingový plán* (5). Následne je realizovaná *exekutíva*, ktorá sa realizuje podľa nastaveného marketingového plánu (6). Každá realizovaná marketingová činnosť je vyhodnocovaná podľa kľúčových metrík výkonnosti [tiež nazývané ako KPIs] (7). V prípade ak KPIs indikujú nutnosť úpravy marketingových aktivít (napríklad reklamné texty), tieto sú následne upravované. Táto fáza sa nazýva *optimalizácia marketingových aktivít*. Výnimočne sa pristupuje k úprave marketingovej stratégie, menej výnimočne k úprave marketingového plánu (8). *Prieskum trhu* v rámci ktorého sledujeme ako konkurencia reaguje na implementáciu marketingových aktivít (9).

Na prvý pohľad by sa mohlo zdať, že iba o prenesenie tradičného konceptu marketingu do prostredia internetu. Nie je to však také jednoduché. Pri tradičnom poňatí marketingu je dôležitým prvkom informovania a šírenia správ o produkte, alebo službe reklama. Rôznymi kanálmi sa následne o týchto výstupoch podnikateľskej jednotky dozvie jej odberateľ. Či už ide o firmu, alebo koncového zákazníka.

Pri internetovom marketingu však to tohto kanála ešte vstupuje internetový vyhľadávač. Odberateľ sa prostredníctvom vyhľadávača dozvie o viacerých stránkach, kde by potenciálne našiel to, čo hľadá.
Preto je pri internetovom marketingu dôležité nielen zaujať spotrebiteľa, ale aj vyhľadávač - a to tak, aby zaradil konkrétny web čo najvyššie vo výsledkoch vyhľadávania. internetový marketing je preto koncept viacerých súčastí.

A nakoniec - reklama na internete sa deje so zacielením na obe zúčastnené strany - aj vyhľadávač, aj zákazník.
Pre vyhľadávač musí rešpektovať niekoľko technických parametrov a pre zákazníka - musí hlavne zaujať.

Formy internetového marketingu:

SEO, PPC, Propagácia na sociálnych sieťach (Facebook, Twitter, ...), Súťaže, Newsletter, Starosť o existujúcu klientelu (bonusy / zľavy pre stálych klientov), Affiliate program, Dropshipping, Retargeting.

Zdroje
------

* Archivovaná kópia na Wayback Machine
* Podnikanie a Internet – časť III. Internetový marketing a jeho formy]
* Osobný blog - Aké metriky internetového marketingu sa oplatia analyzovať?
**Kevin Ray Girardi** je fiktívna postava amerického televízneho seriálu Joan z Arkádie. Jej postavu stvárnil Jason Ritter.

Charakteristika
---------------

Kevin je najstarší. Jeho súrodenci sú Joan a Luke. Študoval na Jefferson High School a bol tam známy basketbalista (mal už isté štipendium na univerzitu v Arizone). Po jednom večierku 7.11. 2002 nechal šoférovať značne opitého kamoša Andyho Bakera (Riley Smith). Ten stratil kontrolu nad vozidlom a nabúrali. Odvtedy je jeho spodná časť tela ochrnutá a chodí na rehabilitácie. Po tejto tragédii sa rodina presťahovala do Arkádie.
Po čase Andy žaluje Kevina (i rodinu), za to, že utrpel emocionálnu ujmu. Takto musí celá rodina opäť prežívať túto tragédiu, pred ktorou utiekli. Najmú si obhajcu Chucka Kronera a veria vo víťaztvo. Andy sa obhajuje, že si nemôže nájsť zamestnanie, že máva nočné mory... ale v tom mu peniaze nepomôžu. 

Kevin sa nedokáže zaradiť. Po zásahu od Boha (prostredníctvom Joan) získa auto s ručným riadením a spraví si vodičský preukaz. Začne s ocom stavať loď a hľadať si zamestnanie. Teraz pracuje v novinách *Arcadia Herald* ako „overovač údajov", neskôr ako žurnalista. Neskôr aj hrať golf. Otec ho zoznámi s Barry „Medveďom" Caldwellom (Mitch Longley), ktorý hrá basketbal pre vozíčkárov. Odvtedy aj on hrá. Vo voľnom čase i fajčí. 
V ocovej práci mu pošeplo jedno médium, ktoré vypomáhalo s prípadom, že na svojej svadbe bude tancovať. No to médium sa zmýlilo a nebyť Willovho prešetrovania v databáze, obeť by sa nenašla.

Priateľky
---------

Na bývalej škole Jefferson High School ho baby zbožňovali. Chodil s Bety Reinhartovou (Kimberly McCullough), ktorá bola krásna. Bolo to ešte pred nehodou. Raz ho príde navštíviť a Kevin sa dozvedá pravdu, aký bol slepý. Povie mu, že za ním po jeho nehode stále chodila, ale keď sa prebral, odišla a on si myslel, že ho odsúdila, pre to, čo sa mu stalo. Skúsil s ňou opäť chodiť, no skončilo to priateľstvom.

V redakcí novín *Arcadia Herald* stretáva svoju nadriadenú Rebeku (Sydney Tamiia Poitier) a začnú spolu chodiť, až kým sa nepobozká s objektom jeho interview. Ten bozk bola chyba, ale pripomenulo mu to časy, kedy bol obletovaný. 

Potom sa zapozerá do Lily, matkinej sprievodníčky Cirkvou. Začne to spoločným fajčením a vychádzkami.

Hlášky
------

* „Je jedno koľko vážiš, aj tak to necítim." (Rebeke, keď mu sedí na nohách 1×13)
* „Odpovedz veži, roztoč kolesá a uži si jazdu!" (Medveď Kevinovi 1×14)

| * z
* d
* u
**Joan z Arkádie** |
| --- |
| Girardiovci | 
* Joan Girardiová
* Will Girardi
* Helen Girardiová
* Luke Girardi
* Kevin Girardi

 |
| Ostatní | 
* Grace Polková
* Adam Rove
* Judith Montgomeryová
* Friedman

 |
| 
* Zoznam častí
* Zoznam postáv
* Kategória článkov

 |
**Internetová záložňa** je druh záložne, ktorý zvyčajne nemá kamennú prevádzku a kontakt s klientom je zabezpečený prostredníctvom webovej stránky, e-mailov, alebo telefonicky. Medzi výhody internetových záložní patrí najmä možnosť nechať si urobiť cenovú ponuku online. Väčšina ponúka možnosť vyplnenia online formuláru, pomocou ktorého popíše klient predmet, ktorý sa chystá založiť. Záložňa mu na základe informácií z formuláru pošle cenovú ponuku.

Typy internetových záložní
--------------------------

Zvyčajne sa rozlišujú 2 typy:

* Záložňa s priamym stykom pri založení
* Záložňa bez priameho styku pri založení

Záložňa s priamym stykom pri založení
-------------------------------------

Záložňa s priamym stykom pri založení pošle svojho pracovníka za klientom, s ktorým si predtým dohodla stretnutie. Schôdzky sa realizujú buď priamo v bydlisku klienta, alebo na verejných miestach, ako sú kaviarne, alebo denné bary.

Záložňa bez priameho styku pri založení
---------------------------------------

Záložňa bez priameho styku pri založení sa s klientom nestretáva, ale klient pošle predmet, ktorý má záujem založiť, prostredníctvom poštových služieb. Záložňa mu potom peniaze pošle bankovým prevodom.

Predmety, ktoré možno založiť
-----------------------------

Predmety, ktoré možno založiť sú v rôznych záložniach iné. Pre záložne sú najžiadanejšie predmety zlato, drahokamy a cennosti. Čoraz väčšia váha sa prikladá elektronike ako sú smartfóny, fotoaparáty a notebooky. Niektoré záložne majú záujem aj o drahé kusy oblečenia alebo kabelky svetových značiek.

Poplatky a úroky
----------------

Poplatky a úroky sú v záložniach často veľmi podobné. Výška úroku závisí od dĺžky založenia predmetu. Úroky sa pohybujú od 7% do 20%.
Poplatky sú:

* za uloženie predmetu založenia
* za odvoz a dovoz predmetu založenia (platí len pre internetové záložne s priamym stykom pri založení)

Pozri aj
--------

* Záloh
* Záložné právo
* Záložník
**Fan art** alebo tiež **fanart** (angl. *fanúšikovské umenie*) je anglický termín, ktorý sa ujal pre klasifikáciu výtvorov priaznivcov a skalných prívržencov určitej témy, predovšetkým zábavného odvetvia (film, videohra, kniha, komiks, manga, hudba a pod.). Ide o výtvarné stvárnenia obľúbenej postavy, scény, ale i o neidentické diela iba ovplyvnené prostredím, námetom alebo iba atmosférou odvetvia.

Obyčajne je autor fanúšikom daného inšpirujúceho diela, jeho výtvor býva vystavený na mieste, kde ho môže zhliadnuť široká fanúšikovská komunita (fandom), najčastejšie na internete. Okrem klasických výtvarných foriem ako sú ilustrácie, paródie, korektúry, crossover (*väzba* niekoľkých diel), je obľúbeným druhom fan artu fotomontáž. Fan artom sa obyčajne označujú diela amatérske a nekomerčné, netýka sa teda napríklad bežných ilustrácií v knihách.

Typickým príkladom fan artu sú amatérske ilustrácie k príbehom Harryho Pottera, ďalším môžu byť napríklad portréty hercov v roliach z konkrétneho filmu.
Literárnym náprotivkom fan artu je fan fiction, i ilustrácie k nej sa chápu ako fan art.

Externé odkazy
--------------

* Anime-Manga CZ/SK – Webová stránka s širokým zaměřením (Anime, Mang, Dorama, Music, Game, RPG, Povídky, Asijská kultura) pro Česko a Slovensko.
* Anime-Manga: Všetko ohľadom anime a manga (Fan arty) (downloady, obrázky, infa, FF a REAL sekcie, orient a viac) + TNT prekladateľská skupina
* Stránky fan artu venovaného hercovi A. Rickmanovi a postavám, ktoré stvárnil

Zdroje
------

*Tento článok je čiastočný alebo úplný preklad článku Fan art na českej Wikipédii.*
**Aristofilos** (starogr. *Ἀριστόφιλος* – *Aristofilos*) bol grécky sochár v 3. storočí pred Kr.

Sochár Aristofilos, syn Eusthena z Korintu, tvoril v 2. polovici 3. storočia pred Kr. Jeho menom je signovaný mramorový podstavec zo sochy objavený na ostrove Délos Nápis na podstavci hlása, že bol základňou sochy Télemnésta, ktorú jeho otec Sóteles zasvätil bohom:

|  |  |
| --- | --- |
| *Σωτέλης Τηλεμνήστουτὸν υἱὸν Τηλέμνηστοντοῖς θεοῖς.Ἀριστόφιλος Εὐσθένου Κορίνθιος ἐπόησεν.*  | preklad: *Sóteles syn Télemnéstasvojmu synovi Télemnéstovibohom (zasvätil)Aristofilos syn Eusthena z Korintu zhotovil* |

- text v starogréčtine
Nápis je podľa typu písma datovaný do 3. stor. pred Kr.

Tento podstavec je súčasťou základne rodinného pomníka v podobe *exedry* (vyvýšeného priestoru pravouhlého pôdorysu), ktorý sa nachádza južne od propylaje (rovnako ako u iných významných posvätných okrskov i Délos mal rôznorodý komplex budov vrátane vstupnej brány - propylaje) neďaleko ruín svätyne boha Apolóna. Podľa nápisov na podstavcoch tam pôvodne stáli tri bronzové sochy. Na ľavej strane stála socha Sótelovho syna *Télemnésta*, v strede Sótelova manželka *Xenainó*, obe tieto sochy venoval (zasvätil) Sóteles, a vpravo socha Sótela samého, ktorú venovala komunita ostrova Délos. Bol to teda akýsi hybridný verejno-súkromný pomník. Je možné, že Sóteles, ktorý bol v rokoch 217 – 211 pred Kr. archontom a predsedom zhromaždenia, využil príležitosť a dal postaviť tento pomník, ktorý aj sám zaplatil.

Referencie a bibliografia
-------------------------

1. 1 2 3 4  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Aristophilos*
2. ↑  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 115. (po nemecky)
3. ↑  Inscriptiones Graecae, *IG XI,4 1173*
4. ↑  Inga Schmidt. *Hellenistische Statuenbasen*. Frankfurt a/M : Peter Lang, 1995. ISBN 978-36-3148-059-5. S. 472.
5. ↑  *Delos - ancient history encyclopedia*
6. ↑  Inscriptiones Graecae, *IG XI,4 1174*
7. 1 2  Emily Hemelrijk, Greg Woolf. *Women and the Roman City in the Latin West*. Leiden : BRILL, 2013. ISBN 978-90-0425-595-1. S. 205.
8. ↑  John Ma. *Statues and Cities*. Oxford : OUP Oxford, 2013. ISBN 978-01-9966-891-5. S. 165.
**Aristomenes** alebo **Aristomenés** (starogr. *Ἀριστομένης* – *Aristomenes*, iný prepis: *Aristomenés*) bol olympijský víťaz v zápasení a v pankratiu v roku 156 pred Kr.

Aristomena z Rodu na 156. olympijských hrách v roku 156 pred Kr. korunovali olivovými vencami za víťazstvá v zápasení a v pankratiu. Zápasenie (palé) zaradili do olympijského programu na 18. hrách v roku 708 pred Kr. a pankration na 33. hrách v roku 648 pred Kr.

Olympijské víťazstvá Aristomena zaznamenal v druhom storočí cestovateľ a spisovateľ Pausanias z nápisu podstavca jeho sochy, ktorá sa týčila medzi sochami olympijských víťazov v Olympii.

Referencie a bibliografia
-------------------------

1. 1 2 3  Pausanias, *Periégésis tés Hellados*, 5,21,10.
2. 1 2  M. I. Finley, H. W. Pleket, *The Olympic Games: The First Thousand Years* str. 69
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
4. ↑  Eusebios, *Kronika* 2,193.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246-247.

Pozri aj
--------

* Zoznam olympijských víťazov staroveku
Štart rakety Šavit so špionážnym satelitom Offeq 7
**Šavit** (po hebrejsky: שביט „kométa") alebo **RSA-3** je nosná raketa vyrobená Izraelom v spolupráci s Južnou Afrikou, s cieľom vypustiť malé satelity na nízku obežnú dráhu Zeme. Po prvýkrát bola vypustená 19. septembra 1988 so satelitom Offeq 1. Tým sa Izrael zaradil medzi osem krajín, ktorá majú vesmírne kapacity. Štart rakiet Šavit má na starosti Izraelská vesmírna agentúra a prebieha na pobreží Stredozemného mora blízko Palmachimu. Nosič sa skladá z troch častí a je poháňaný raketovými motormi na tuhé palivo. Rakety Šavit vyrába Israel Aerospace Industries. Sú založené na balistických raketách stredného doletu Jericho III.

Štarty
------

Šavit bola vypustená zatiaľ sedemkrát:

* 1988 – Offeq 1 – úspešne – experimentálne zariadenie
* 1991 – Offeq 2 – úspešne – experimentálne zariadenie
* 1995 – Offeq 3 – úspešne – prvý prevádzkyschopný satelit na orbite
* 1998 – Offeq 4 – neúspešne
* 2002 – Offeq 5 – úspešne – druhý prevádzkyschopný satelit na orbite
* 2004 – Offeq 6 – neúspešne
* 2007 – Offeq 7 – úspešne – tretí prevádzkyschopný satelit na orbite

Počas štvrtého a šiesteho štartu raketa zlyhala predtým ako dosiahla obežnú dráhu. V septembri 2004 viedlo zlyhanie rakety Šavit k zničeniu špionážneho satelitu Ofek 6 v hodnote 100 miliónov $. Izrael potom oznámil, že pre vypúšťanie ďalších satelitov Ofek bude používať indickú raketu PSLV. Toto rozhodnutie bolo veľmi kritizované a zaznievali hlasy, že kvôli národnej hrdosti, by maly byť používané iba rakety Šavit.

Iné projekty
------------

Commons
* Spolupracuj na Commons Commons ponúka multimediálne súbory na tému **Šavit**

Zdroj
-----


|  |  |
| --- | --- |
| Portal | Kozmonautický portál |

* *Tento článok je čiastočný alebo úplný preklad článku Šavit na českej Wikipédii (číslo revízie nebolo určené).*
**Aristofón** (starogr. *Ἀριστοφῶν* – *Aristofón*) bol olympijský víťaz v pankratiu v roku 312 pred Kr.

Aristofón, syn Lysina z Atén, bol na 117. olympijských hrách ovenčený olivovou ratolesťou za víťazstvo v pankratiu. V Olympii sa pankration zaradil do programu na 33. hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.

Staroveký autor Pausanias, ktorý v druhej polovici 2. stor. pred Kr. precestoval Grécko, uvádza, že olympijskej *Altide*, medzi sochami najslávnejších atlétov, stála i socha olympionika Aristofóna. Podľa Pausania bola darom aténskej obce. Časť podstavca jeho sochy s neúplným nápisom objavili pri južnom okraji terasy Diovho chrámu vedľa Télemachovho pomníka. Písmo na podstavci odborníci datujú do 4. stor. pred Kr..

Referencie a bibliografia
-------------------------

1. ↑  Mark Golden, *Sport in the Ancient World from A to Z* str. 16
2. 1 2  Pausanias, *Periégésis tés Hellados*, 6,13,11.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 447.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 114.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 250.
6. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 571-572.

Pozri aj
--------

* Zoznam olympijských víťazov staroveku